SARLNUUS SONDAG 11 NOVEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan,ZS6PSS, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 296 
MHZ FM in die Pretoriagebied. (Ander nuuslesers verander soos toepaslik). 


In die nuus vandag; 

HERDENKINGSDIENS VANDAG 

WRGC-07 GEEN 5 MHz AMATEURTOEKENNING NIE 
VYF NAASWENNERS GEKIES IN OPSTELKOMPETISIE 
WENNER VAN ARRL-HANDBOEK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HERDENKINGSDIENS VANDAG 


Die jaarlikse herdenkingsdiens vir radioamateurs wat in diens van Suid-Afrika 
gesterf het sal vandag 11 November om 10:45 tydens die ARMI-program uitge- 
saai word. Die diens word waargeneem deur Ds Hannes Enslin, ZS6GJDE. Dit 
sal deur baie stasies in RSA herlei word asook op Echolink via ZS6FCS. Radioa- 
mateurs word versoek om radiostilte te handhaaf gedurende die uitsending. 


WRC-07 WEEK 3: HF UITSAAIERS MET LEË HANDE, GEEN 5 MHZ 
AMATEURTOEKENNING 


Soos die Internasionale Telekommunikasie-unie se 2007 Wêreld Radiokommu- 
nikasiekonferensie (WRC-07) in Genêve na die vierde en finale week beweeg, 
rapporteer Dave Sumner, K1%7, Sekretaris van die TARU dat voorstellers van 
bykomende toekennings vir HF-uitsaaiers die stryd gewonne gegee en aanvaar 
het dat daar geen bykomende toekennings vir HF-uitsaaiers met hierdie konfer- 
ensie sal wees nie. Die skrale moontlikheid van n 5 MHz toekenning aan die 
amateurdiens het ook laat Vrydagaand verdwyn. 


Die HF-uitsaaiers is die afgelope dekades n omstrede kwessie by die ITU- 
konferensies. Tydens WRC-07, is bykomende HF-uitsaaitoekennings tussen 4 en 
10 MHz deur 25 Europese administrasies en n paar buite Europa ondersteun 
maar van elke ander streeksorganisasie sterk teenkanting gekry. 'Teenkanting 
vir bykomende toekennings vir HF-uitsaaiers is hoofsaaklik gebaseer op die be- 
hoefte om militêre en ander staatsvaste en -mobiele kommunikasie te beskerm, 


alhoewel van die administrasies wat heftig gekant is teen uitbreiding van die HF- 
uitsaaiers, self toelaat dat HF-uitsaaiers onder hulle beheer, buite die band in die 
vaste en mobiele toekennings, uitsaai. Sommige voorstanders van HF-uitsaaiers 
voorspel dat die onsuksesvolle uitslag van hierdie kwessie op die konferensie gaan 
lei na nog meer uitsendings buite die bande. 


n Voetnota wat spesifiek magtiging verleen aan owerhede om amateurstasies 
toe te laat om kolfrekwensies in die 5 MHZ omgewing te gebruik is Vrydagaand 
op die Subwerkgroepvlak bespreek as een van die laaste items aangaande die 
4 tot 10 MHz bestek. Die voetnota het nie genoegsame ondersteuning gekry 
nie en is deur sy borg, die Europese streekorganisasie GEPT onttrek. Dit sal 
geen effek hê op owerhede wat amateurwerking onder die maatreëls van geen 
steurings van Radioregulasie 4.4 gemagtig het nie. 


Op n meer positiewe nota vir radioamateurs, n sekondêre toekenning van 135,7 

137,8 kHz aan die amateurdiens is goedgekeur met die eerste lesing tydens die 
volle sitting op Vrydagmiddag, 9 November. Hierdie gedenkwaardige gebeurte- 
nis is die eerste keer sedert toekennings gemaak is aan radiodienste, dat die 
amateurdiens n toekenning onderkant die mediumgolfuitsaaiband kry. Die ef- 
fektiewe datum is nog nie bepaal nie, maar dit sal moontlik die datum van 
insluiting in die Finale Handeling van die Konferensie wees. Amateurs sal moet 
wag totdat hulle eie owerhede die nuwe toekennings magtig voordat hulle dit sal 
kan gebruik. Sommige owerhede het aangedui dat alhoewel hulle nie teen die in- 
ternasionale toekenning gekant is nie, hulle wel traag is om dit te implementeer 
weens verskeie steuringskwessies. 


Werk gaan voort aan die agenda vir toekomstige WRC s, tentatief geskeduleer 
vir 2011 en 2015. Daar is meer voorstelle vir agenda-items vir die volgende 
konferensie as wat hanteer kan word, dus slegs die wat breë ondersteuning geniet 
sal ingesluit word. Komiteewerk aan die toekomstige agendas is geskeduleer om 
teen vroeg volgende week voltooi te wees. 


VYF NAASWENNERS GEKIES IN DIE “INTO SPACE WITH AMATEUR 
RADIO” OPSTELKOMPETISIE 


Vyf naaswenners sluit aan by die wenner van die “Into Space with Amateur 
Radio” opstelkompetisie, Katlego Zabala, n leerder by die Sekano-Ntoane 
Sekondêre skool. Die naaswenners sal elk boustel vir n 40 meter Direkte 
Omskakelingontvanger ontvang. Hulle is: twee broers van die John Vorster 
Technologiese Hoërskool, Jan Louw Kampman, ZUGJLK, en Rieks Kampman, 
ZUGHK, Sebastian Cooper van die George Campbell Skool van Tegnologie en 
Cameron Mckenzie, n leerder by die Northwood Seunshoërskool in Durban. 
Die enigste meisie tussen die naaswenners is Natalie Vermaak, n leerder by die 
Newtonpark Tegniese, Hoërskool in Port Elizabeth. Baie geluk aan die wenners. 
Die pryse sal oorhandig word sodra die boustelle beskikbaar is. Alle deelnemers 
sal n sertifikaat ontvang wat gedurende die eerste week van Desember gepos 
sal word. 


Die standaard van alle inskrywings was baie hoog. Die leerders het deeglike 


navorsing gedoen oor hulle gekose vak en vir die beoordelaars n moeilike taak 
gestel om die wenopstel en vyf naaswenners te kies. Die ses opstelle is beskikbaar 
op die web by www.amateurradio.org.za. 


WENNER VAN ARRL-HANDBOEK 


Verrassend min inskrywings is ontvang met die ontsyferde geheime boodskap 
op ZSGSRL se 40 meterbaken. Die gelukkige inskrywing getrek was die van 
Clive Bean, ZSGAVP. Veels geluk Clive. Vir diegene wat nie GG kan lees nie, 
die boodskap was: “de zs6srl amateur radio is communications technology in 
action sarl hmo beacon project is perfect example”. 


SARL-TOEKENNINGS 


Tjerk, ZSG6P, die SARL se 'Toekenningsbestuurder nooi lede en klubs uit om 
nominasies vir die volgende SARL-toekennings by die Raad in te dien: 


Lewenslange Erelidmaatskap - die SARL se hoogste toekenning; 


Willie Wilson Goue-Wapen toegeken deur die Raad vir uitsonderlike en voortre- 
flike diens aan die Liga; 


Jack 'Twine Toekenning toegeken aan amateurs wat in die opinie van hul mede- 
amateurs en die Raad van die Liga, die voorbeeld is van die goeie eienskappe 
wat `n radioamateur moet hê; 


Arthur Hemsley 2 meter Trofee toegeken vir uitsonderlike prestasie op AMA 
of soortgelyke troposferiese voortplanting; 


Barney Joel Trofee toegeken vir die beste vertoning op HF terwyl mobiel; 


TCOM Uitmuntendheidstrofee toegeken aan 'n amateur vir internasionale 
erkenning verkry vir Suid-Afrika, in die Amateurdiens; 


Joseph White Plaak toegeken vir uitsonderlike prestasies op die 432 MHZz-band; 


Bert Buckley Sesmetertrofee toegeken vir individuele prestasie in die 6 meter- 
band. 


Die name van die genomineerdes teenoor toekennings, tesame met `n kort 
motivering moet gestuur word aan Die Sekretaris, SARL, Posbus 1721, 
Strubensvallei, 1735 of per e-pos aan secretary@sarl.org.za of per faks aan 088 
O11 675 2793 voor 16 Februarie 2008. 


OSL-BURONUUS 


Die O@SL-buro verrig 'n baie belangrike diens aan al ons amateurradio- 
operateurs, veral die wat graag gereëld hul kaarte wil ontvang en versend na 
ander buro's wêreldwyd. Maar, daar is diegene wat hul tyd vrywillig aanbied 
en opoffer om die kaarte te sorteer, te pak en in koeverte wat voorsien was aan 
u te stuur. 


Die buro kort tans 2 of 3 vrywilligers wat hul dienste wil aanbied om kaarte 2 keer 
per week te sorteer vanaf Januarie aanstaande jaar. Die tekort is veroorsaak deur 


dat Ron, ZS6BHH, en Viv, ZSGAAG, na 10 jaar se vrywillige dienste, besluit 
het om nou 'n bietjie terug te staan. Ons bedank hulle vir die onbaatsugtige 
diens wat hulle vir radioamateurs in Suid-Afrika gelewer het. 


U bereidwilligheid word slegs 2 dae per maand benodig, naamlik die 2de en dde 
Dinsdag van elke maand. Dit sal waardeer word dat indien u die leemte kan 
vul, u vir Francois, ZSGBUU, sal kontak by 011 679 5260 of vir Vee op kantoor 
sal skakel by 011 675-2393 en u bereidwilligheid sal aantoon. 


SARL-HE-VELDDAG 


Die tweede been van die SARL se HF-velddag vind plaas oor die naweek van 
17 en 18 November 2007. Hierdie GG- en foonkompetisie begin om 12:00 SAT 
en eindig 24 uur later met werking op 160 tot 10 m. n RS- of RST-verslag met 
S, M of G, afhangend van die klas van deelname, word uitgeruil. Die reëls is 
beskikbaar in die 2007 SARL-Kompetisieboek. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal oor die algemeen stil wees 
behalwe gedurende 14 tot 16 November wanneer die geomagnetiese veld aktiewe 
vlakke kan bereik. Die verwagte effektiewe sonvlektelling sal gedurende die 
komende week minder as 5 wees. Die DX-toestande word gelukkig 'n bietjie 
warmer, veral na Indië en die VSA. 


15 m en 20 m is die beste keuse vir DX met moontlike 10, 15 en 20 m-openinge 
vanaf 08:00 SAT na Indië. Daar is `n moontlikheid van kort, Hou 20 m-openinge 
na, Australië om ongeveer 06:00. Vanaf ongeveer 16:00 is daar moontlike 15 en 
20 m-openinge na Europa. Vanaf ongeveer 18:00 is daar moontlike 15, 20 en 
80 m-openinge na die VSA. Vir die morsekode- en digitale entoesiaste sal dit 
lonend wees om 10 MHZ te monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Verder is dit nou weer die tyd om saans 
kontakte te maak vir jou 80 m WAZS-toekenning. Dit is nou as die donderstorms 
en staties vir jou `n geleentheid gaan gun. Onthou dat hierdie net `n voorspelling 
is en dat HF jou steeds kan verras. Skakel jou stel aan, luister en roep ook CO 
om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
KLUBNUUS 


Die Wesrand ARK bied 'n snuffelmark aan om (08:00 SAT op Saterdag 24 Novem- 
ber 2007 by die klubhuis te Krotonstraat, Weltevredenpark, Roodepoort. Almal 
is baie welkom. Vir verdere inligting skakel die voorsitter, Stuart, ZSGOUN, by 
(082 573 3359 of sbaynes@iafrica.com. 


Die Battle Group South het n uitstalling by die Militêre museum in Johannes- 
burg op 24 en 25 November. Leon Lessing, ZROANA, is op soek na radioama- 


teurs om hom te help met n 1980 s langafstandpatrolliekamp en om die radio s 
te beman. Daar gaan Duitse, Afrika Korps, Britse en Amerikaanse uitstallings 
wees, daar mag ook Eerste Wêreldoorloguitstallings wees. Kontak asseblief vir 
Leon as jy kan help of meer inligting benodig, sy telefoonnommer is 082 440 
77383. 


Die Centurion Radioamateurklub bied n Toets-Jou-Radiotoerustingdag, n min- 
isnuffelmark en potjiekoskompetisie aan op Saterdag 1 Desember by hul klubhuis 
in Duncanstraat, Hatfield. Meer inligting in volgende week se bulletin. 


DAGBOEK VAN GEBEURE 


Vandag Herdenkingsdiens tydens die ARMI-program vanoggend; 17 tot 18 
November - SARL-HF-velddag; 24 November Wesrand ARK se snuffelmark; 24 
tot 25 November - Uitstalling by die Johannesburg militêre museum; 25 Novem- 
ber - Integnet aangaande ARRP; 30 November - Sluitingsdatum vir nominasies 
vir SARL-Raadslede en mosies vir 2008 AJV; 01 Desember (Centurion ARK 
Toets-Jou-Toerustingdag. 


SARLnuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 73. 


/EX 


